
Kio estas. kion celas TEJA? 


TEĴA estas fakasocio de ĵurnalistoj uzantaj la lingvon interna- 
cian Esperanto, profesiaj kaj amatoraj; ĝi estas fakasocio kun- 
laboranta kun Universala Esperanto-Asocio (UEA). TEĴA volas 
servi kaj al siaj membroj kaj al la Esperanto-movado, kiu sen- 
dube sen la helpo de ĵurnalistoj ne povus ekzisti, ĉar ili grand- 
parte certigas la interkomunikadon interne de l' E-movado. 


Por realigi tion, TEĴA 


e Eldonas sian fakorganon INTERNACIA ĴURNALISTO, kiu 
aperas kvar foje en jaro. En ĝi oni traktas ĉiuspecajn temojn de 
ĵurnalisma laboro kaj donas praktikajn konsilojn. 


e Eldonas alian materialon, kiu utilas al la membroj, ekz. jar- 
libreton kun adresoj por kontaktoj inter TEĴA-anoj, konsilaron 
pri gazetara servo dum kongresoj, kompendieton pri Esperanto 
por ĵurnalistoj k. s. 


e Okazigas ĉiujare membrokunvenon pri specifaj temoj, kutime 
dum la Universalaj Kongresoj de UEA, kun kies Informa Fako 
ĝi kunlaboras ankaŭ por organizi gazetaran servon de UK kaj 
aperigi kongresan kurieron. 


e Funkciigas perkorespondan kurson pri ĵurnalismo kaj okazigas 
- kunlabore kun aliaj E-organizaĵoj - seminariojn kaj staĝojn 
por trejni ĵurnalistojn, precipe amatorajn. Je dispono estas an- 
kaŭ MANLIBRO PRI ĴURNALISMO verkita de l' prezidanto de 
TEJA. 


e Distingas per sia PREMIO PRIVAT meritoplenajn ĵurnalistojn. 


e Tenas kontaktojn al neesperantistaj ĵurnalistaj asocioj cele al 
kunlaboro kaj disvastigo de Esperanto en ĵurnalisma medio. 


Por ekscii pliajn detalojn pri celoj kaj agadoj de TEĴA. bonvolu 
legi sur la sekvaj paĝoj statuton kaj laborplanon de l' asocio. 

STATUTO 
de TUTMONDA ESPERANTISTA ĴURNALISTA ASOCIO (TEJA) 


PREAMBLO 

Tutmonda Esperantista Ĵurnalista Asocio (TEĴA), fondita en 
1948 en Malmo, Svedio, estas demokrata, faka, neŭtrala kaj 
krea organizaĵo, kunlaboranta kun Universala Esperanto-Asocio 
(UEA). TEĴA klopodas altigi precipe la profesian kaj la etikan 
nivelojn de ĵurnalismo tutmonde, aparte en evolulandoj, cele al 
paca, demokrata, justa kaj biosferokonforma kunvivado de l' 
homaro laŭ la principoj de la Universala Deklaracio de l' Ho- 
maj Rajtoj kaj de la medikoncernaj partoj de la internaciaj 
konvencioj kaj traktatoj. Specifa celo konforme al la Esperan- 
to-movado estas progresigi la interkompreniĝon de la popoloj. 

1. CELOJ kaj TASKOJ 

11. TEĴA reprezentas la interesojn de ĵurnalistoj-esperantistoj 
antaŭ ŝtataj, sociaj kaj kulturaj organoj kaj instituticioj, kontri- 
buas al plibonigo de l' krea povo de ĵurnalistoj kaj provas helpi 
ilin ĉiamaniere, plenumi siajn taskojn ene de la Esperanto-mo- 
vado. 

1.2. TEĴA tenas kontaktojn al neesperantistaj ĵurnalistaj organi- 
zaĵoj por reciproka subtenado kaj por disvastigo de Esperanto 
en tiuj medioj. 

2. RIMEDOJ 

2.1. TEĴA, por atingi tiujn celojn, eldonas sian organon „lInter- 
nacia Ĵurnalisto" kaj aliajn publikigaĵojn, aranĝas proprajn 
konferencojn, seminariojn, kursojn k. s. kun laŭebla sciencista 
akompano; por plej eble efika trejnado de siaj membroj, TEĴA 
strebas al establo de konstanta ĵurnalisma edukejo ene de unu 
el la ekzistantaj kulturaj centroj de l' Esperanto-movado. En 
tiu kadro TEĴA klopodas ankaŭ oferti Esperanto-kursojn por 
ĵurnalistoj. 

2.2. La oficiala lingvo de TEĴA estas la lingvo internacia, Espe- 
ranto. 

3. MEMBRECO 

3.1. Membro de TEĴA povas esti ĉiu esperantista ĵurnalisto, 
profesia aŭ amatora, laboranta ĉu kiel redaktanto ĉu kiel 
verkanto de gazeto, radiofonio kaj televizio kaj ĉiuj aliaj ama- 
skomunikiloj, kiel kino, vidbendo k. a., esperantistaj kaj nee- 
sperantistaj. Ĉiu membro per sia aniĝo agnoskas la celojn kaj la 

etikan kodon de TEĴA, kiu estas konsistiga parto de l' statuto 
en ties aktuala formo. 

3.2. Membrecon oni akiras per subskribo de koncerma aliĝilo. 
Oni perdas ĝin, krom per eksiĝo aŭ morto, ankaŭ se laŭ reko- 
mendo de l' arbitracia komisiono la membrokunveno de TEJA 
decidas eksigon pro kompromito de la TEĴA-statuto aŭ la etika 
kodo. 

3.3. Eblas starigi grupojn, landajn sekciojn kaj specialajn sekci- 
ojn de TEĴA; ilin devas agnoski per simpla plimulto la mem- 
bro-kunveno de TEĴA. Speciala sekcio de TEĴA estas Interna- 
cia Ligo de Esperantistaj Foto-Kino-Magnetofon-Amatoroj 
(ILEF). 

3.4 TEĴA eldonas specialan membrokarton, kiu estas legitimilo 
por faciligi la laboron de ĵurnalistoj. 

4. ORGANOJ 

La decidorganoj de TEĴA estas 

la membro-kunveno; la estraro; la arbitracia komisiono. 

4.1. La supera gvidorgano estas la membro-kunveno, kiu okazas 
minume ĉiun trian jaron, laŭeble ĉiun jaron, kutime kadre de l' 
Universala Kongreso de Esperanto (UK). Ĝi elektas ĉiun trian 
jaron estraron kaj decidas pri la kutimaj aferoj de l' asocio per 
simpla plimulto; por ŝanĝoj de l' statuto necesas plimulto 
du-triona. La membrokunveno aprobas la gvidliniojn de la 
asocia laboro, akceptas la estraran labor-raporton, rajtas sen- 
ŝarĝi la estraron, starigi kaj nuligi laborkomisionojn. En la 
membro-kunveno ĉiu ĉeestanta ordinara membro havas unu 
voĉon. La membro-kunveno aŭ la estraro povas decidi, ke oni 
aranĝu skriban voĉdonadon de ĉiuj membroj ekster la membro- 
kunveno. 

4.2. La estraro konsistas el minimume 5 anoj: prezidanto, vic- 
prezidanto(j), ĝenerala sekretario, kasisto kaj estraranoj kun 
specifaj taskoj. La redaktoro de „Internacia Ĵurnalisto" povas, 
tamen ne devas esti ankaŭ estrarano, sed ĉiukaze respondecas 
rekte al la estraro. La membro-kunveno elektas la prezidanton 
aparte, la ceterajn estraranojn ĝi povas elekti bloke; por la 
elektoj sufiĉas simpla plimulto de l' ĉeestantaj membroj. 
Reelekto de estrarano eblas. La estraro elektas per simpla 
plimulto inter si la diversajn funkciulojn. La estraro donas al si 
reglamenton, kiu fiksas la taskojn, rajtojn kaj devojn de l' 
estraranoj kaj la manieron de kunlaborado. 

4.3. La arbitracia komisiono konsistas el 3 personoj, el kiuj ne- 
niu rajtas esti estrarano; ilin la membro-kunveno elektas aparte 

per simpla plimulto. La arbitracia komisiono devas aktiviĝi je 
peto de membro aŭ de la estraro kaj nepre en konvena tempo- 
daŭro (maksimume du monatoj) akiri replikon je riproĉoj de l' 
koncerna membro. La komisiono per simpla plimulto devas 
rekomendi decidon al la venonta membro-kunveno, kiu voĉdo- 
nas per simpla plimulto pri eksigo de la membro akuzita. 

4.4, La membro-kunveno elektas krome minimume ĉiun trian 
jaron (samtempe kun estrarelektoj) 2 kasrevizorojn. 

5. TASKOJ DE LA ESTRARO 

5.1. La estraro gvidas la asociajn aferojn, zorgas pri eldonado de 
l' organo „Internacia Ĵurnalisto" kaj aliaj publikigaĵoj, pri la 
administrado, organizas la membrokunvenojn kaj aliajn konfe- 
rencojn, seminariojn k. s. de TEĴA. 

5.2. La prezidanto kaj la vicprezidanto(j) reprezentas la asocion 
ĉe aliaj esperantistaj kaj neesperantistaj instancoj, asocioj kaj 
institucioj kaj tenas kontaktojn al ili. 

5.3. La ĝenerala sekretario zorgas pri la kontaktoj kaj kunordi- 
gado inter la estraranoj kaj plenumas organizajn taskojn laŭ la 
decidoj de l' estraro kaj ĝenerale helpas la prezidanton en 
realigado de plenumendaj taskoj, preparas kaj organizas la 
membro-kunvenojn kaj ellaboras jaran agad-raporton. 

5.4. La estraro povas fari decidojn ĉu dum kunveno ĉu kore- 
sponde. 

5.5. Se estrarano eksiĝas inter du membrokunvenoj, la estraro 
per simpla plimulto povas koopti novan estraranon; la sekva 
membrokunveno devas aprobi tion aŭ elekti alian estraranon. 

6. FINANCAJ RIMEDOJ, SIDEJO DE TEĴA 

6.1. La bezonatajn financajn rimedojn la asocio kolektas per 
membrokotizoj, kiujn fiksas la membrokunveno, abonpagoj de 
„Internacia Ĵurnalisto", vendado de eldonaĵoj, donacoj k. a. 

6.2. La asocio ne pagas iujn ajn rekompencojn al estraranoj kaj 
aliaj funkciuloj, nur repagas ties realajn elspezojn faritajn en 
plenumo de taskoj. 

6.3. La organiza jaro egalas al la kalendara jaro. 

6.4. Jura sidejo de TEJA estas - se la estraro ne decidas ion 
alian - la loĝloko de la prezidanto. 

7. HONORIGOJ 

7.1. Multjaraj membroj de TEĴA pro meritoj pri la asocio aŭ 
Esperanto-ĵurnalismo povas esti nomataj Honoraj Membroj de 
TEĴA. Pri tio decidas la membrokunveno laŭ proponoj de 
estraro aŭ membroj. 

7.2. La asocio povas starigi specialajn premiojn por distingi ĵur- 
nalistojn aŭ ekzemple akceli junajn talentojn. 

8. ŜANĜO DE LA STATUTO 

8.1. Pri ŝanĝoj, aldonoj kaj kompletigoj de la statuto decidas la 
membrokunveno per plimulto de du trionoj de la validaj voĉ- 
donoj laŭ proponoj de la estraro aŭ membroj. 

8.2. Proponojn oni devas direkti al la ĝenerala sekretario, kiu 
devas diskonigi ilin en la asocia organo, tiel ke ĉiu membro 
konu la tekstojn ne pli malfrue ol tri monatojn antaŭ membro- 
kunveno. 

8.3. La sama proceduro validas por malfondo de la asocio. 

8.4. En kazo de malfondo la havaĵo de la asocio transiras en 
proprieton de Universala Esperanto-Asocio, Rotterdam. 


ETIKA KODO 
de ĵurnalismaj principoj 


Inter la homaj rajtoj estas tiuj de libera informado kaj informi- 
ĝado, de libera esprimado de opinioj kaj kritikoj. Sur ĉi tiuj 
fundamentaj homaj rajtoj baziĝas la ĵurnalisma libereco, kiu 
devas ne esti malhelpata per iuj ajn limigoj. Eldonistoj kaj ĵur- 
nalistoj devas esti sendependaj kaj plenumi siajn taskojn laŭ 
plej bonaj scio kaj konscienco, ne influitaj de personaj intere- 
soj kaj fremdaj personoj. Surbaze de supraj konsideroj Tutmon- 
da Esperantista Ĵurnalista Asocio preskribas por siaj membroj 
Jenajn principojn: 


1. Respekto al la vero estas la plej alta principo de ĵurnalismo. 
2. Publikigotaj informoj, ĉu tekstoj, ĉu fotoj, ĉu filmoj, devas 
esti zorgeme kontrolataj rilate la veron. Ilian sencon oni devas 
nek ŝanĝi nek falsi per prezentado, titolo aŭ bild- kaj film- 
klarigo. Dokumentojn oni devas komuniki fidele al ilia enhavo. 
Ne-konfirmitajn informojn oni devas klare karakterizi kiel 
onidirojn, supozojn aŭ eblojn. Se temas pri simbola foto aŭ 
filmo, oni klare devas indiki, ke ĝi ne estas dokumenta. 

3. Aperigitajn informojn aŭ asertojn, kiuj poste pruviĝas malĝu- 
staj, la koncerna komunikilo devas el si mem reĝustigi tuj kaj 
en adekvata maniero. 

4. Por havigi al si informojn, materialojn, fotojn, film- kaj son- 

registraĵojn, oni devas ne apliki malhonestajn kaj mallojalajn 
metodojn. 

5. Ĉiu ĵurnalisme laboranta persono devas gardi la profesian 
sekreton, devas ne denunci atestanton kaj devas ne konigi 
nomon de informinto sen ties konsento. 

6. Redakciajn publikigojn devas ne influi privataj aŭ komercaj 
interesoj de aliaj personoj. Oni devas klare disigi redakciajn 
tekstojn de varbaj kaj reklamaj tekstoj. Reklamaĵoj devas esti 
klare ekkoneblaj kiel tiuspecaj. 

7. La ĵurnalismo respektas la privatan vivon kaj la intim-sferon 
de l' homo. Nur se privata agado de homo koncernas publikajn 
interesojn, oni povas diskuti ĝin en amas-komunikiloj. Oni de- 
vas severe kontroli antaŭe, ĉu per tio estas vundataj la homaj 
rajtoj de nekoncernatoj. 

8. Kontraŭas ĵurnalisman etikon, aperigi nemotivitajn akuzojn, 
precipe se ili estas malhonestigaj. 

9. Artikoloj, kiuj laŭ formo aŭ enhavo povas humiligi aŭ ka- 
lumnii homojn kaj grupojn pro ties morala aŭ religia konvinko, 
ne konformas al la ĵurnalisma etiko; tio validas ankaŭ por 
ilustraĵoj, karikaturoj, fotoj kaj filmoj. 

10. Oni devas eviti neadekvatan sensacian prezenton de perfor- 
to kaj brutaleco. Precipe oni atentu protekti junularon kontraŭ 
tio. 

11. Neniu devas esti diskriminaciata pro sekso, raso, religio, na- 
cieco aŭ lingvo. 

12. Raportado pri kurantaj kriminal-enketoj kaj procesoj devas 
esti libera de antaŭjuĝoj. Akuziton oni devas ne prezenti kva- 
zaŭ kondamniton antaŭ tribunala verdikto. 

13. Ĉe medicinaj temoj oni devas eviti sensacian prezentadon, 
kiu povus provoki nemotivitan esperon. Esploradoj ne jam fini- 
taj estu prezentataj kiel provizoraj. 

14. Neniu eldonisto kaj ĵurnalisto koruptiĝu per akcepto de do- 
nacoj kaj avantaĝoj, kiuj povus redukti la liberecon de decido. 
15. Altaj idealoj de ĵurnalismo devas esti pacamo, solidareco 
kun subprematoj kaj defendo de l' homaj rajtoj agnoskitaj de 
UN. 

Reglamento de TEJA 
Kompletigoj kaj detaligoj laŭ paragrafo 4.2 lasta frazo de la 
statuto 


Preamblo: La kontaktojn al UEA tenas precipe la ĝenerala se- 
kretario, kiom koncernas administrajn aferojn, ekzemple rilate 
la jarlibron de UEA, kunvenejo dum UK k. s., kaj la prezidan- 
to, kiom koncernas neordinarajn aferojn. 

122. Pri kontaktoj al neesperantistaj ĵurnalistoj la estraranoj 
konsentas inter si. La estraro povas komisii ordinaran membron, 
reprezenti la asocion ĉe konvenaj okazoj. 

2.1. „Internacia Ĵurnalisto" aperas kvar fojojn jare en amplekso 
de 16 paĝoj DIN A4, respektive en januaro, aprilo, julio kaj 
oktobro. Pri ties enhavo respondecas la redaktoro, ne la estraro. 
La redaktoro devas senprokraste aperigi ĉiujn oficialajn komu- 
nikojn de l' estraro aŭ de estrarano. Pri abonkotizo por ne- 
membroj decidas la estraro. 

Pri titoloj de aliaj eldonaĵoj decidas la estraro. 

Pri apartaj seminarioj kaj kursoj la estraro povas komisii mem- 
brojn, ĉu aranĝi, ĉu partopreni ilin en nomo de TEĴA. 

3.2. Membreco validas por unu jaro kaj aŭtomate plilongiĝas 
per la sama tempo, kondiĉe ke la membro pagas sian jarkoti- 
zon ĝis plej malfrue la fino de januaro. Ĉiu membro povas 
fariĝi dumviva membro paginte dudekoblan jarkotizon. Dujara 
nepagado de kotizo estas ankaŭ kontraŭstatuta agado kaj rajti- 
gas la estraron, proponi eksigon de la membro al la arbitracia 
komisiono. Membro povas fini sian membrecon per skriba scii- 
go, kiu devas alveni ĉe la kasisto minimume 2 monatojn antaŭ 
fino de jaro. 

3.3. Landan sekcion povas konsistigi minimume 5 membroj. La 
membroj elektas sekciestron, kiu reprezentas la landan sekcion 
ĉe la estraro, en membrokunvenoj de TEĴA kaj ĉiuj aliaj oka- 
zoj. 

3.4. La membrokarto validas sen tempa limigo; estus troa ad- 
ministra ŝarĝo, ĉiujare pluvalidigi ĝin. La risko de misuzo ekz. 
fare de eksigita membro ŝajnas neglektinda kompare al tia 
ŝarĝo. Pri la formo de la membrokarto decidas la estraro. La 
membrokarton per sia subskribo validigas la kasisto. 

4.1. La tagordo de membrokunveno devas enhavi minimume je- 
najn punktojn: 

1. Agad-raporto de l' estraro (eventuale kun raporto de l' arbi- 
tracia komisiono) pri la pasinta jaro. 2. Kasraporto kun buĝet- 
propono kaj raporto de l' revizoroj. 3. Protokolo de l' antaŭa 
membrokunveno. 4. Senŝarĝo de estraro kaj kasisto (kune aŭ 
aparte). 5. Proponoj de membroj. 

La agad-raporto devas esti prezentita buŝe, la aliaj raportoj kaj 
la protokolo povas esti prezentitaj ankaŭ nur en skriba formo, 
tiel ke ĉiu ĉeestanta membro disponas pri ekzemplero. La 
agad-raporto devas post aprobo de l' membrokunveno aperi en 
IJ. 

Elektoj de estraranoj okazas skribe. Kandidatoj estu prezentitaj 
laŭeble en la numero de I] aperanta antaŭ la membrokunveno, 
sed eblas proponi kandidaton ankaŭ dum la kunveno mem, se 
tiu ĉeestas por konfirmi sian kandidatecon aŭ - se ne ĉeestas - 
antaŭe skribe deklaris ĝin. 

Kandidato estas elektita havante la plej multajn el la validaj 
voĉoj; sindetenoj ne estas voĉoj. La ĝenerala sekretario preparas 
por la membrokunveno slipojn por la estrar-elektoj. 

La membrokunveno antaŭ elektoj al la estraro devas elekti 
membron, kiu gvidas la elektan proceduron; tiu ĉi gvidanto 
rajtas voki helpantojn. Elektojn ne rajtas gvidi membro, kiu 
mem kandidatas. Kandidato definitive estas elektita, kiam je la 
demando de la elektogvidanto li deklaras akcepton de elektiĝo 
aŭ se tia konsento jam antaŭe ekzistis en skriba formo. 

Ĉiuj aliaj voĉdonoj okazas per levo de manoj; se plimulto de 
membroj postulas skriban voĉdonon, oni devas aranĝi ĝin. 

En kazo de egaleco de nombroj jesaj kaj neaj de la validaj vo- 
ĉoj, la koncerna propono estas malakceptita. La prezidanto 
rajtas postuli duan voĉdonon, eventuale skriban. La membroj 
de la estraro havas voĉdonrajton, escepte se temas pri aferoj, 
pri kiuj ili mem respondecas. Membroj, kiuj ne povas ĉeesti 
membrokunvenon, rajtas doni skriban mandaton voĉdoni en ties 
nomo al alia membro; tiu ĉi devas antaŭ aŭ komence de mem- 
brokunveno montri la mandaton al la ĝenerala sekretario (aŭ 
alia estrarano, kiam la ĝenerala sekretario ne ĉeestas) la man- 
daton. Unu membro rajtas havi maksimume 5 tiajn mandatojn. 
Ĉe voĉdonado per levo de manoj oni kalkulas la nombrojn de 
mandatoj nur, kiam oni notas la precizajn nombrojn de voĉoj. 
Ĉe skribaj voĉdonoj, la membro kun mandato(j) ricevas tiom da 
voĉdoniloj, kiom da mandatoj ĝi havas plus unu por ĝi mem. 
Gvidlinioj de l' asocio kutime troviĝas en laborplano kompilita 
por la trijara funkci- periodo de l' estraro; laborplanon kompi- 

las ordinare unu el la vicprezidantoj aŭ la ĝenerala sekretario, 
laŭ proponoj, sugestoj kaj direktivoj de la estraro. 

La estraran agad-raporton verkas la ĝenerala sekretario mini- 
mume 2 monatojn antaŭ membrokunveno kaj sendas ĝin ĝusta- 
tempe al ĉiuj estraranoj, tiel ke ili povas kompletigi ĝin en ka- 
zo de bezono. La definitivan agad-raporton devas aprobi la 
estraro en kunsido antaŭ la membrokunveno. 

Laborkomisiono konsistas el minimume tri membroj; ĝi raportas 
al la estraro laŭ interkonsentita maniero. Pri financoj por 
laborkomisiono estu skriba interkonsento inter la membroj kaj 
la estraro. 

4.3. La membroj de l' arbitracia komisiono povas esti reelekta- 
taj; ili elektas inter si estron, kies adreso devas aperi konstante 
en la kolofono de IJ. La komisionestro tuj post alveno de peto 
aŭ postulo pri eksigo de membro informas la aliajn membrojn 
de la komisiono kaj la akuziton; se ties adreso estas nekonata 
al la komisiono, la estro sendas koncernan leteron al la kasi- 
sto, kiu senprokraste devas kompletigi la koverton per la ĝusta 
adreso kaj ekspedi la leteron. En la letero la akuzito devas esti 
informata pri siaj rajtoj kaj la proceduro. 

La komisionestro rajtas rifuzi akcepton de akuzo, se tiu ĉi ne 
estas dokumentita aŭ ne sufiĉe dokumentita; en tiu okazo li 
povas postuli de l' akuzinto pliajn pruvojn aŭ argumentojn kaj 
prokrasti ĝis ties alveno la tempodaŭron de du monatoj. 

Post alveno de la repliko de l' akuzito, aŭ - se tiu ne reagas 
ene de la preskribita tempodaŭro - post du monatoj, la komisi- 
onestro denove informas siajn kunkomisianojn; tiuj donu siajn 
argumentojn, tiel ke la komisionestro povas formuli koncernan 
proponon al la membrokunveno. 

Se dum la pasinta jaro la arbitracia komisiono ne estis alvokita, 
la komisionestro ĝustatempe komuniku tion al la ĝenerala 
sekretario, por ke li povu noti tion en sia agad- raporto. 

4.4. Kasrevizoroj estas reelekteblaj. Ili ricevas komence de jaro 
skriban raporton de la kasisto pri la antaŭa jaro por kontrolo; 
se estas malklaraĵoj aŭ dubindaĵoj, ili rajtas postuli klarigojn 
kaj pruvojn de la kasisto aŭ povas postuli, ke la kasisto ebligu 
personan kontroladon dum kunsido antaŭ la membrokunveno. 
Ili devas prezenti skriban raporton subskribitan de ambaŭ al la 
membrokunveno, kun la rekomendo senŝarĝi la kasiston aŭ la 
postulo, ke la kasisto defendu iujn neklarajn punktojn en la 
membrokunveno. 

5.2. Funkcioj de l' prezidanto: kunvokas kaj gvidas estrarkunsi- 
dojn kaj membrokunvenojn, starigas kun la ĝenerala sekretario 
tagordojn, organizas kun aŭ sen helpo de la ĝenerala sekretario 
decidojn per skriba voĉdonado de l' estraro, informas pri ĉiuj 
gravaj aferoj la ĝeneralan sekretarion. Ĉe egaleco de jesaj kaj 
neaj voĉoj en la estraro, la prezidanto rajtas decidi pri akcepto 
aŭ rifuzo de propono. La prezidanto rajtas komisii proprajn 
taskojn al vicprezidanto aŭ alia estrarano. 

Funkcioj de l' vicprezidanto(j): anstataŭas en okazoj de bezono 
la prezidanton, ĉu kun ties konsento, ĉu (ekz. pro malsano aŭ 
morto) sen ĝi. 

5.3. Funkcioj de l' ĝenerala sekretario: administras la asocion 
laŭ ĉiuj aspektoj, precipe: kolektas ĉiujn aktojn kaj dokumen- 
tojn, leterojn kaj cirkulerojn en arkivo; preparas teknike estrar- 
kunsidojn kaj membrokunvenojn kaj aliajn aranĝojn; starigas en 
interkonsento kun la prezidanto tagordojn; verkas la protokolojn 
de estrarkunsidoj kaj membrokunvenoj; raportas per cirkuleroj 
al la estraranoj; aranĝas en interkonsento kun la prezidanto 
skribajn voĉdonadojn de l' estraro; verkas kaj prezentas buŝe al 
la membrokunveno jaran agad-raporton; tenas la kontaktojn al 
komisionoj kaj sekcioj; tenas la kontaktojn al la kasisto rilate 
membrecojn. 

6.1. Funkcioj de l' kasisto: enkasigas mem kotizojn kaj donacojn 
aŭ komisias tion al aliaj (sekcioj por ties membroj, Flandra 
Esperanto-Ligo); akceptas aliĝilojn kaj eksiĝojn; administras la 
membroliston; plenigas, subskribas kaj sendas membrokartojn; 
pagas fakturojn; librotenadas, verkas kasraporton kaj starigas 
jaran buĝeton; sendas komence de jaro la kasraporton al la 
revizoroj; proponas al la estraro fiksadon aŭ ŝanĝon de mem- 
brokotizoj. 

Estraranoj: plenumas specialajn taskojn laŭ interkonsento de la 
estraro; rajtas proponi sin por tiaj taskoj kaj funkcioj; informas 
pri ĉiuj gravaj aferoj la ĝeneralan sekretarion; sendas kopiojn de 
leteroj adresitaj al la prezidanto aŭ aliaj estraranoj al la ĝene- 
rala sekretario. 

LABORPLANO de TEJA 
Akceptita de la membrokunveno en Vieno 28 jul 92 
Tujaj celoj: 


1. Membraro. Gravas, ke aliĝas al TEĴA pli da membroj. Ju pli da 
anoj, des pli forta nia voĉo kaj en kaj ekster Esperanto-rondoj. Do 
substrekindas, ke TEĴA ekzistas ne nur por profesiuloj, sed ankaŭ 
por ĉiuj, kiuj iel kontribuas al vasta gazetara, radia, revua, in- 
form-bultena, cirkulera Esperanto-mondo. Tamen homoj ne 
aliĝos, se ili ne vidos en TEĴA praktikan profiton. Dezirindas, ke 
TEĴA estu konata kiel help-organizaĵo, ke realiĝu kreskanta 
membraro per 


2. Trejnado. En la enketo en 1Ĵ 1/91, 71,8 Y de respondintoj petis 
informon pri kiel laŭeble bone verki/redakti en Esperanto-ga- 
zetoj. Ĵurnalistoj (espereble) ne bezonas tian trejnadon, tamen ili 
povas - kaj por antaŭenigi TEĴA-on devos - gvidi neprofesiulojn 
sur tiu kampo. Trejnado tiel realiĝu: 

2.1. per praktikaj trejnado-sesioj dum naciaj kongresoj; 

2.2. per samaj eventuale dum fakaj kongresoj (ekz. fervojistaj); 
2.3. per aparta seminario pri trejnado; 

2.4. per helpaj artikoloj, demando-kaj-respond-rubriko en IJ. 

Per la kvar unuaj disvastiĝos informo pri TEĴA inter „ordinaraj” 
esperantistoj, kiuj aniĝos, vidante ke TEĴA proponas praktikan 
helpon kaj konsilon. Alivorte: TEĴA „vendu” siajn varojn (t. e. 
spertojn) al klientaro. 

Ekz. unuopaj membroj povus organizi nome de TEĴA kaj kadre de 
siaj naciaj kongresoj kiel-verki-gazetare-seminariojn. Praktika 
sesio inkluzivu ekz. analizon de modele bonaj/malbonaj ar- 
tikoloj aŭ verkigan ekzercon. 


3. Internacia Ĵurnalisto. Nepras subteni la redaktoron de IĴ per 
artikoloj pri la temaro listigita en Iĵ 2/92, p. 3; krome pri recen- 
zado kaj normoj verki recenzojn. 

Ĉiu nuna membro kontribuu pri eroj koncerne sian profesion, 
sperton, vidpunkton - kaj ju pli vigla, pensiga, vasta la artikola- 
ro, des pli leginda, aboninda la revuo, pri kiu oni fieru en la nee- 
speranta mondo. 

4. UK. TEĴA organizu/helpu la kongresan gazetaran servon kaj la 
kongresan kurieron. 


Aliaj - eble malpli urĝaj - celoj 


Unue marŝi antaŭ ol kuri. Sen sufiĉe impona membraro, sen 
montri aktivecon en la Esperanto-mondo, sen prestiĝa revuo, ne- 
niu - egale, ĉu en aŭ ekster Esperantujo - atentos nin: male, ni 
simple nin ridindigos. Tamen pripensindaj estas: 


1. Rilatoj kun ne-esperantaj organizoj - ĉefe enpenetro de pri- kaj 
per-esperantaj eroj en neesperanta gazetaro; kontaktoj kun ĵurna- 
listoj, kiuj simpatias al Esperanto; disvastigo de baza lando-prin- 
cipo de Monato; 


2. Ĵurnalista jarlibro - adresoj ktp. de redaktoroj, verkistoj, radi- 
ostacioj, fotistoj (bona propagandilo por sendi al la neesperanta 
gazetaro, tamen eble multekosta); 


3. Premio - Esperanto-ĵurnalisto de la jaro, eventuale kadre de 
Belartaj Konkursoj de UEA (por respektigi nian fakon ene de la 
movado kaj por speguli tion koncerne premiadon, kio okazas ek- 
ster ĝi); 


4. Komputoroj - kunordigo de komputoraj retoj, por faciligi trans- 
donon de informo ene de Esperantujo kaj por starigi kontaktojn 
kun eksteraj organizoj (vidu l, supre). Ĉu inter ni estas fakulo(j)? 


Rimarko: la laborplano estas nun reviziata; post akcepto ĝi aperos 
en Internacia Ĵurnalisto. 

Gravaj adresoj de TEJA 


Estraro 


Prezidanto: 

Stefan MAUL, Pferseer Str 15, D-86150 Augsburg, Germanio, 
telefono/telefakso 0821/520385 

Vicprezidantoj: 

D-ro Paul GUBBINS, 3 Arden Court, Mossley, Congleton, Ches- 
hire CWI2 3JH, Britio, telefono (01043) 260 274575 telefak- 
so (01043) 61745 8386 

Aleksander KORĴENKOV, p. k. 162, RUS-620014 Jekaterinburg 
- 14, Ruslando, telefono (3432) 470797, telefakso (3432) 514707 
Ĝenerala sekretario: 

Evgeni GEORGIEV, Baĉo Kiro 35/Il, BG-1202 Sofia, Bulgario, 
telefono (0035929) 834790 

Kasisto: 

D-ro Dino FABRIS, Borgo Bassano 1, Box 49, I-35013 Cittadella 
(PD), Italio, telefono 049 / 590.376 

Estraranoj: 

Davor GRGAT, Stepinĉeva 29, HR-58000 Split, Kroatio, telefo- 
no (058) 512565 kaj 876069 telefakso (058) 523566 (por Grgat) 
Lech KOSIENIAK, ul. Piekna 16 b/9, PL-00539 Warszawa, Pol- 
lando, telefono (48) 22/29-15-01 

Redaktoro de INTERNACIA ĴURNALISTO: 

Stefan MAUL (adreso supre) 

Administracio: 

Flandra Esperanto-Ligo, Frankrijklei 140, B-2000 Antwerpen, 
Belgio, telefono 03/2343400 telefakso 03/2335433 


Landaj sekcioj: 

Bulgara TEĴA-sekcio: Mariana EVLOGIEVA, PK 18, Drushba-2, 
BG-1582 Sofia 

Pola TEĴA-sekcio: adreso de estrarano KOSIENIAK (supre) 
Ruslanda TEĴA-sekcio: Irina KIRINA, pk. 1833, RUS-625048 
Tjumenj-48, telefono (3452) 250759 


Laborkomsionoj: 
Trejnado de ĵurnalistoj: Paul GUBBINS (adreso supre) 


Arbitracia komisiono: 
Istvan ERTL, Andreo PETTYN, Laszl6 SZILVASI 

Kiel membriĝi en TEJA? 


En la mezo de ĉi tiu kajereto vi trovas aliĝilon. Se vi volas 
membriĝi en TEĴA, bonvolu plenigi ĝin kaj sendi al la admini- 
stracio de l' asocio (Flandra Esperanto-Ligo), samtempe pagante 
al ĝi membrokotizon por la kuranta jaro; pri la pagmanieroj vi- 
du sube. 

Se vi estas redaktoro de asocia organo, insistu ke la asocio pagu 
por vi la kotizon, ĉar de servoj kaj helpoj de TEĴA profitas ne 
nur vi mem sed ankaŭ la asocio. 


Kotizo de TEĴA: 

por okcidentaj landoj 30 germanaj markoj (DEM) aŭ egalvaloro 
(ekz. 21 usonaj dolaroj; 

por orienteŭropaj landoj minimume 5 germanaj markoj (DEM) 
aŭ egalvaloro - se en via lando ne ekzistas TEĴA-sekcio. Se en 
via lando ekzistas sekcio de TEĴA, sendu la aliĝilon al ties 
adreso; poste vi ricevos informon pri kotizo kaj pagmaniero. 


UEA-bankkodo de TEĴA: ttmj-f 


KIEL PAGI AL FLANDRA ESPERANTO-LIGO? 


- Se en via lando ekzistas poŝtĉekkonta sistemo, vi povas pagi al poŝtĉekkonto n-ro 
O00-0265338-43 (poŝtĉekoficejo Bruselo, Belgio), de Flandra Esperanto-Ligo: 

- Petu al via poŝtoficejo fari internacian poŝtmandaton je nomo de Flandra Esperanto-Ligo. 
Frankrijklei 140, B-2000 Antwerpen, Belgio. 

- Seen via lando ekzistas Eŭroĉekoj, vi povas sendi al ni tian ĉekon. La valuto devas esti la belga 
franko (BEF) kaj dorse de la ĉeko devas troviĝi via bankkartnumero. Se unu el la du lastaj postuloj 
ne estas plenumita, la banko subtrahos 225 BEF pro la bankkostoj; 

- Se vi havas konton ĉe UEA, sendu ĝirilon kaj menciu la sumon en belgaj frankoj. La kontkodo de 
Flandra Esperanto-Ligo ĉe UEA estas fela-x: 

- Se vi havas kurantan konton ĉe FEL. en kiu estas bonhavo, faru nenion. Ni simple subtrahos la 
necesan sumon de via bonhavo; 

- Se vi havas konton en usona banko, sendu al ni ordinaran usonan bankĉekon. En tiu kazo la valuto 
devas esti la usona dolaro (USD). Pri la kurzo de la dolaro unue informiĝu ĉe via banko; 

- Se vi posedas kreditkarton Eurocard, Access, Visa, Fujicard aŭ Mastercard. eblas pagi citante la 
numeron kaj la validodaton de la karto. Se vi mencias tiujn okaze de la mendo, ne aldoniĝos kostoj. 
Se vi sciigas ilin nur post ricevo de la fakturo, aldoniĝos 596 pro administraj kostoj; 

- Se vi ne povas pegi laŭ unu el la sep supraj vojoj, uzu la jenajn, kiuj tamen kostos al vi pli: 

» Sendu al ni ordinaran bankĉekon el via lando, prefere en belga valuto. Aldonu al la sumo 225 
BEF aŭ ties egalvaloron por la bankkostoj: 

e Sendu al ni internaciajn respondkupojn maldekstre stampitajn. Unu respondkupono egalas al 25 
BEF. 

Por limigi la bankkostojn, vi povas pagi pli altan sumon. La tro pagita mono eniros konton vian, pri kiu 

vi povas disponi por estontaj mendoj. 

Pagante bv. nur mencii vian FEL-kodon kaj la fakturnumeron (troveblan sur la fakturoj). Bv. ne ripeti la 

mendon. 

sx VARBU 
dE, PLIAJN 
MEMBROJN 


por 


TUTMONDA 
ESPERANTESTA 
ŜUMRNALESTA 
ASOCHO:! 


l PETU PLIAJN 
EKZEMPLEROJN 


de ĉi tiu inform-kajereto 


aŭ sendu adresojn de 
eventuale interesitaj 
gekolegoj al la kasisto aŭ 


ĝenerala sekretario de TEJA 


LABORPLANO de TEJA 


Akceptita en Tampereo 25 jul 95 


Tujaj celoj: 

1. Membraro. Gravas, ke aliĝas al TEĴA pli da membroj. Ju pli da 
anoj, des pli forta nia voĉo kaj en kaj ekster Esperanto-rondoj. Do 
substrekindas, ke TEĴA ekzistas ne nur por profesiuloj, sed ankaŭ 
por ĉiuj, kiuj iel kontribuas al vasta gazetara, radia, revua, in- 
form-bultena, cirkulera Esperanto-mondo. Tamen homoj ne 
aliĝos, se ili ne vidos en TEĴA praktikan profiton. Dezirindas, ke 
TEĴA estu konata kiel help-organizaĵo, ke realiĝu kreskanta 
membraro per 

2. Trejnado. Ĵurnalistoj (espereble) ne bezonas trejnadon, tamen 
ili povas - kaj por antaŭenigi TEĴA-on devos - gvidi neprofesiu- 
lojn sur tiu kampo. Trejnado tiel realiĝu: 

2.1. per perkoresponda kurso, kiun precipe povas partopreni ankaŭ 
junaj talentuloj en evolulandoj, kiuj ne povas vojaĝi al staĝoj, 
seminarioj kaj kongresoj; 

2.2. per praktikaj trejnado-sesioj dum kongresoj, per apartaj 
seminarioj pri trejnado; 

2.3. per kursoj en la morfoscienca sekcio de Akademio Internacia 
de la Sciencoj San Marino (AIS); 

2.4. per helpaj artikoloj, demando-kaj-respond-rubriko en I]. 

Per la kvar unuaj disvastiĝos informo pri TEĴA inter „ordinaraj” 
esperantistoj, kiuj aniĝos, vidante ke TEĴA proponas praktikan 
helpon kaj konsilon. Alivorte: TEĴA „vendu“ siajn varojn (t. e. 
spertojn) al klientaro. 

Ekz. unuopaj membroj povus organizi nome de TEJA kaj kadre de 
siaj naciaj kongresoj kiel-verki-gazetare-seminariojn. Praktika 
sesio inkluzivu ekz. analizon de modele bonaj/malbonaj artikoloj 
aŭ verkigan ekzercon. 

3. Internacia Ĵurnalisto. Nepras subteni la redaktoron de Iĵ per 
artikoloj. Ĉiu membro kontribuu pri eroj koncerne sian profesion, 
sperton, vidpunkton - kaj ju pli vigla, pensiga, vasta la artikolaro, 
des pli leginda, aboninda la revuo, pri kiu oni fieru en la neespe- 
ranta mondo. 

4. UK. TEĴA organizu/helpu la kongresan gazetaran servon kaj la 
kongresan kurieron. 

5. Radiofonio. TEĴA kaj Internacia Ĵurnalisto subtenu kaj helpu, 
en kunlaboro kun Amikaro de Esperanto en RAdio (AERA), la 


gekolegojn de radiostacioj, kiuj elsendas Esperanto-programojn. 
Tio okazu ankaŭ fare de aparta laborkomisiono de TEJA kaj eble 
foje propra TEJA-sekcio de radioĵurnalistoj. 


Aliaj — malpli urĝaj - celoj 

Unue marŝi antaŭ ol kuri. Sen sufiĉe impona membraro, sen 
montri aktivecon en la Esperanto-mondo, sen prestiĝa revuo, ne- 
niu - egale, ĉu en aŭ ekster Esperantujo - atentos nin: male, ni 
simple nin ridindigos. Tamen pripensindaj estas: 

1. Rilatoj kun ne-esperantistaj organizaĵoj - ĉefe enpenetro de pri- 
kaj per-esperantaj eroj en neesperanta gazetaro; kontaktoj kun 
ĵurnalistoj, kiuj simpatias al Esperanto; disvastigo de baza lando- 
principo de Monato; 

2. Ĵurnalista adresaro de redaktoroj, verkistoj, radiostacioj, fotistoj, 
eldonata de tempo al tempo, utila por TEĴA-anoj kaj la Esperan- 
to-movado, bona propagandilo por sendi al la neesperanta gazeta- 
TO; 

3. Premio - Esperanto-ĵurnalisto de la jaro, eventuale kadre de 
Belartaj Konkursoj de UEA (por respektigi nian fakon ene de la 
movado kaj por speguli tion koncerne premiadon, kio okazas ek- 
ster ĝi); 

4. Enketo. Regula enketado pri plej bonaj kaj popularaj Esperan- 
to-gazetoj, jen inter geredaktoroj, jen inter ĉiuj esperantistoj, por 
tiel elstarigi pintajn gazetojn kaj eventuale „akuzi” fuŝajn; 

5. Ekspertizo. Ekzistantaj kaj planataj periodaĵoj povu (kontraŭ 
pago) mendi fakan ĵurnalistikan ekspertizon de TEĴA pri la 
produkto, cele al plibonigo aŭ rekomendo pri realigo/nerealigo; 

6. Terminaro. Ampleksa kaj detala fakterminaro pri ĵurnalistiko, 
kompostado, eldonado kaj komunikad-scienco mankas en la 
lingvo internacia. TEĴA povus kaj devus plani kaj realigi tian 
terminaron, tamen pro la kosto bezonos financan subtenon; 

7. Komputoroj - kunordigo de komputoraj retoj, por faciligi trans- 
donon de informo ene de Esperantujo kaj por starigi kontaktojn 
kun eksteraj organizoj (vidu l, supre). Ĉu inter ni estas fakulo(j)? 
- Subteno de esperantlingvaj tekstoprogramoj kia estas Ĉapelilo, 
kiuj alportas avantaĝojn al esperantistaj ĵurnalistoj kaj eldo- 
nantoj. 


Tutmonda Esperantista Ĵurnalista Asocio (TEĴA) 
ALEGELO 


Al la administrejo de TEĴA: 
Flandra Esperanto-Ligo, Frankrijklei 140, B-2000 Antwerpen, Belgio 


(tajpu aŭ skribu per klare legeblaj latin-alfabetaj majuskloj! —- metu en la koncernaj 
ortangulaj krampoj [ 1 krucetojn!) 


ININ MU kosta ma Kea e sk dusut sb je sse speso uzus sus, sus sus m o ess zas ss sasa sss su ss sas uo 
(substreku la familian/ĉefan nomon) 


ENDAN NNN SEAN. spoon vane aopnon kE da voko ko mlpaakrkaas dekdu Sana tadon plka Akt gak onu sesaossuiseskudaseppozedassaviaeĵas 
Jaro de naskiĝo ................. sekso: virino[ ] viro[ 1] 
Adresoj (PRECIZE LAŬ POŜTAJ PRESKRIBOJ): 


E ee eee vego eko dak ais ga devi seek UU aGu ko pud az VEN aa ĜAKS ATIS RR NTI K VIKO allan ve Kovaks kk dongo n dde cesabijaki os 


Telefono kaj telefakso (kun internacia kodo): 


EMINALGIKDIOIOND .„ siuo veeneekee ske osuaen sous vanisudo (aleTakaŭ'. iiris esp okkka niĉo De oR RRRA RV KAS no eŭ das eŭaĜa 
A i eem IO PP LONGTARDO 5 so elpo al rlaE o vm. Ertes. 
E oc io lero auaSussasvssia ONOKUDIMERTDIID zigis RR EK KS ZON Rede 
EA ede Forko dE o skon PA SRA SN SA KSŜ gnas da sankugaĝen KMADNACJKEN KIM nl e abo pni e e pan pad a oris SI ke Ra 
KAL ITE sp AAA AE OTT TO E TERAFANTATA 
a AA AA o E EP ETER EE TII IIA Eo rr PO E EN AFAJ 


MEPNPENPENPAPNPPEEPPNSEBSEPPBSEEPBEPNESNPEPEPNPFPKESPPSPEBNPNPPFSEENSSEPPSPBEPEPFSPEFPPENPBSPAEDENBABHKSBLAELAHKKAENPFAEPNHNAKAHELELENE PAPBPLABNKFANPFAPNLNEPNKAPNPLEENANLSDAELKENALLALSLLO 


Mi estas membro en jenaj organizaĵoj (aldonu referencojn, ekz. fotokopiojn de ĵurnalis- 
maj legitimiloj k. s.): 


Mi petas membriĝon en TEĴA, agnoskante ties statuton en la aktuale valida formo. 
Mi pagas la aktualan kotizon [ ] Mi volas ricevi membrokarton - jes[ l ne[ ] 


KOKUA CON IN eke ĈA Go EG RASE GRIN SARS NUbBkTribors; sesiis ds Ts 3 KS KR SS E DIA RKaKbA DS kaklab Go Gd dia 


registrita de FEL sub kodo ...............:.----- 


